جمهوررئیس لیگی کاندیدی و ترکیه جمهوریتی نینگ باش وزیری رجب طیب اردوغان, سیلاو کمپاین لری نی توناون ساکاریا و استانبول ده دوام ایتتردی. ساکاریا ده گی معروضه سی جریانی ده باش وزیر اردوغان اوپوزسیون نی تنقید ایتدی. اردوغان, اوپوزسیون نینگ, ینگی بیر اتفاق قوریب بحران و قطب له شیش نینگ آرتیب کیتیشی گه سبب بولگن لیگی نی ایسله تیب اوتدی. باش وزیر اردوغان, اوشبو صحبتی جریانی ده سوریه لیک مهاجر لر باره سیده هم بحث ایتدی. اردوغان, ترکیه نینگ برچه مظلوم کیشی لرنینگ یانیده ایکن لیگی نی بلدررایکن, خودی منه شو سیاست نینگ دوام ایته دیگن لیگی نی معلوم قلدی. کیین چه لیک باش وزیر اردوغان استانبول گه تشریف بیوریب, خودی منه شو ییر نینگ اوزی ده استانبول دوست لیک اویوشمه سی تمانیدن ترتیب لنگن افطار دعوتی گه اشتراک ایتدی. اوشبو ییر نینگ اوزی ده اردوغان, اسرائیل نینگ غزه گه قره تیلگن هجوم لری باره سیده بحث ایتدی. اردوغان, هردایم فلسطین لیک لرنینگ یانیده ایکن لیک لری نی بلدررایکن, اورته شرق ده گی مظلوم لرنینگ حق لری دن دفاع ایته دیگن لیک لری نی ایسله تیب اوتدی.باش وزیر اردوغان, آگست آیی نینگ ۱۰ نچی کونیده بولیب اوته دیگن جمهوررئیس لیگی سیلاو لری نینگ ترکیه نینگ کیله جگی جهتی دن اوته مهم اهمیت گه ایگه ایکن لیگی نی معلوم قلدی. خودی منه شو سیلاو لر جریانی ده ایسکی ترکیه بیلن ینگی ترکیه آره سیده بیر ترجیح نینگ مطرح بوله دیگن لیگی نی بلدرگن اردوغان, "انشاالله ینگی ترکیه و آیدین لیق غلبه قازانه دی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
